De vanligste typene er fuktblærer, solblærer eller linoljeblærer. Solblærer oppstår når maling som bare er skinntørr utsettes for solpåvirkning. Det er bare det siste strøket som blærer. Slike blærer punkterer når man trykker på dem og de klistrer seg da fast til underlaget. Dersom det har blitt stygt pga. blæring, kan man skrape/slipe lett over for å få bort ujevnhetene, og legge et nytt strøk over.
Linoljeblærer forekommer særlig på solutsatte steder og gjerne i skyggepartier, og oppstår kun dersom det har blitt brukt linolje eller beis med linolje i de første behandlingene av treverket. Malingen vil da løsne fra underlaget og forsvinner ikke ved trykk. Utbedring er å fjerne all maling kjemisk, og male på nytt.